Marvin Halleraker

Marvin Halleraker (født 28. november 1962 i Stavanger) er en norsk billedkunstner, illustratør og musiker. Han regnes blant Nordens fremste avistegnere. I 2012 debuterte han med musikkalbumet There’s Another Green.


== Bakgrunn og arbeid ==
Familien til Halleraker flyttet til Sandane i Gloppen kommune der han vokste opp. Han flyttet til Bergen i 1972.
Marvin Halleraker er utdannet ved Bergen Kunsthøgskole (BKHS) der han studerte fra 1981 til 1985. Halleraker har levert kommentartegninger, portretter og annet til Bergens Tidende hvor han var ansatt fra 1990. Som frilanser leverer han nå faste, ukentlige tegninger for BT, Morgenbladet, Vårt Land og Klassekampen. Han har også illustrert flere bøker og debuterte som forfatter med sin egen bildedbok «Høyt over husene» i 2007, som også er utgitt i Irland, Tyskland og Danmark.
Tegnestilen er kjennetegnet av en sikker og ledig blyantstrek, jevne fargeflater i dempet fargeskala og et grafisk uttrykk. Han bearbeider frihåndstegningene sine ved hjelp av digitale tegneprogrammer, blant annet Photoshop. Motivene er ofte enkle og visuelt poengterte.
Halleraker har dessuten arbeidet med maleri, fotografi og musikk. I 2012 debuterte han som låtskriver og sang- og gitarartist med albumet There’s Another Green .Marvin Halleraker bor i Bergen.


=== Bokutgivelser ===
2007: Høyt over husene – billedbok med egen tekst
2007: Diverse teikningar – Hallerakers beste avistegninger 1990-2007
2011: Freddy – billedbok


=== Bokillustrasjoner (utvalg) ===
1993: Åse Enerstvedt (red.): «Lillegrieg : en juniorkatalog til utstillingen Din Grieg»
1999: Anders Aschim: Hemmeligheten i hulen : en fortelling om Dødehavsrullen – fagbok for barn og unge
2001: Trine Aulin Halleraker: «Kvelden lister seg på tå : tekster ved dagens slutt og livets begynnelse»
2003: Henry Van Dyke: «Den fjerde vismann»
2003: Linda Eide: «Kvardagstraume i utval»
2004: Rolf Steffensen: «I Guds hånd» (på bokmål og nynorsk)
2004: Frode Grytten: «Hull & sønn» – billedbok
2005: Erna Osland: «Skarpe tenner» – fagbok for barn og unge
2006: Erna Osland: «Fint å ha far» – fagbok for barn og unge
2006: Kjartan Rødland: «Ridderne i Ludeboden – historien om Norges miljøvernforbund» (sammen med Lars Lauvik)
2008: Bjørn Arild Ersland: «Dr. Løvlands vindfelle» - bildebok utgitt på Cappelen Damm
2009: Bjørn Sortland: «Halleluja» – barnebok om Georg Friedrich Händel, utgitt på IKO-forlaget
2014: Gaute Heivoll: "Lyset om kvelden" – bildebok utgitt på Cappelen Damm


=== Musikkutgivelser ===
2012: There’s Another Green
2015: Melancholic Plant / Some Will Love You


== Priser (utvalg) ==
2005: Kulturdepartementets illustrasjonspris for «Skarpe tenner»
2008: To sølv i Grafills Visuelt-konkurranse i klassen «illustrasjon», for tegninger i «Høyt over husene»,  og for avistegning om sjokolade som finansierer krig i Afrika, for Morgenbladet, samt Grafills hederspris for boka «Diverse teikningar»
2008: Årets vakreste bøker - sølv i klassen «Bildebøker» for «Høyt over husene»
2010: Kulturdepartementets illustrasjonspris for «Halleluja»
2021: Telenors kulturpris – Grenseløs kommunikasjon


== Se også ==
Liste over kjente personer fra Gloppen kommune


== Referanser ==


== Eksterne lenker ==
(no) Publikasjoner av Marvin Halleraker i BIBSYS
Marvin Hallerakers nettsider
Intervju i Bergens Tidende 26. oktober 2007
død lenke] Intervju i Vårt Land 26. september 2012